CELEX: 62019CN0792
Language: el
Date: 2019-10-28 00:00:00
Title: Υπόθεση C-792/19: Αίτηση προδικαστικής αποφάσεως την οποία υπέβαλε το Landgericht Köln (Γερμανία) στις 28 Οκτωβρίου 2019 – TUIfly GmbH κατά EUflight.de GmbH

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/20
            
         
      Αίτηση προδικαστικής αποφάσεως την οποία υπέβαλε το Landgericht Köln (Γερμανία) στις 28 Οκτωβρίου 2019 – TUIfly GmbH κατά EUflight.de GmbH
      (Υπόθεση C-792/19)
      (2020/C 27/26)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Köln
      
         Διάδικοι στην υπόθεση της κύριας δίκης
      
      
         Εναγομένη και εκκαλούσα: TUIfly GmbH
      
         Ενάγουσα και εφεσίβλητη: EUflight.de GmbH
      
         Προδικαστικά ερωτήματα
      
      
                  1)
               
               
                  Θεωρείται ότι η ματαίωση ή μεγάλη καθυστέρηση κατά την άφιξη πτήσης σε περίπτωση απεργίας προκαλείται από έκτακτες περιστάσεις κατά την έννοια του άρθρου 5, παράγραφος 3, του κανονισμού (ΕΚ) 261/2004 (1) ακόμη και στην περίπτωση που η επίμαχη πτήση δεν επηρεάστηκε άμεσα από την απεργία και θα μπορούσε να έχει εκτελεστεί κανονικά, ωστόσο ματαιώθηκε ή καθυστέρησε εξαιτίας αναδιοργάνωσης του προγράμματος πτήσεων στην οποία προέβη ο αερομεταφορέας λόγω της απεργίας (εν προκειμένω χρησιμοποίησε το αεροσκάφος της επίμαχης πτήσης για την αποκατάσταση των συνεπειών της απεργίας);
               
            
                  2)
               
               
                  Εάν ο αερομεταφορέας μπορεί να απαλλαγεί και σε περίπτωση αναδιοργάνωσης του προγράμματος πτήσεων:
                  Έχει σημασία αν η αναδιοργάνωση του προγράμματος πτήσεων πραγματοποιήθηκε πριν από την έναρξη της απεργίας, όταν δεν ήταν ακόμη δυνατό να προβλεφθεί ποια πτήση θα επηρεαζόταν τελικά από την απεργία, ή μπορεί να συντρέχει λόγος απαλλαγής και σε περίπτωση αναδιοργάνωσης του προγράμματος πτήσεων μόνο κατά τη διάρκεια της απεργίας ή μετά τη λήξη αυτής, ενώ ήταν ήδη βέβαιο ότι η επίμαχη πτήση δεν θα επηρεαζόταν άμεσα από την απεργία;
               
            
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ 2004, L 46, σ. 1).